كاسل (بالانجليزى: Castle) مسلسل امريكانى من نوع كوميدى-دراما ، بطولة ناثان فيليون فى دور البطولة بدور الكاتب ريتشارد كاسل و ستانا كاتيك فى دور المحققة الجنائيه كيت باكيت اللى مع بعض بيحلوا جرايم فى مدينة نيو يورك. المسلسل بيتعرض من 9 مارس 2009 و لحد دلوقتى و اتعرض منه لحد دلوقتى خمس مواسم. القصة بتبتدى لما تحصل جريمة قتل فى نيو يورك و المحققة كيت باكيت هى المسؤلة عن حلها و المجرم نفذ جريمته بالضبط زى ما فى رواية من روايات المؤلف ريتشارد كاسل ، اللى بيكتب روايات اثارة و متخصص فى الروايات البوليسيه و خصوصا اللى بتكون فيها جرائم قتل ، فبيتم التحقيق معاه و بيساعد البوليس فى حل الجريمة ، بعد كده كاسل بيستغل معارفه كواسطة عشان يفضل جنب المحققة كيت باكيت و اللى اعتبرها ملهمة له فى كتابة شخصية جديده فى روايته ، و فى نفس الوقت بيساعد البوليس فى حل الجرايم. المسلسل على مدار سنين عرضه اخد اكثر من جايزة"People's Choice Awards" مع جوايز تانيه كتير و اترشح اكتر من مرة لجايزة (ايمى). الوقت المتاح لتشغيل البرامج النصية قد انتهى.